ওয়েব ডেস্ক: খাগড়াগড়কাণ্ডের অন্যতম চক্রী বুরহান শেখ গ্রেফতার। শিয়ালদহ থেকে তাকে পাকড়াও করেছে কলকাতা পুলিশের টাস্ক ফোর্স। খাগড়াগড়কাণ্ডে এনআইএ-র মোস্ট ওয়ান্টেড লিস্টে ছিল এই জামাত জঙ্গি। খাগড়াগড় বিস্ফোরণকাণ্ডে‌র বুরহান শেখের নাম উঠে আসে। বর্ধমানের মঙ্গলকোটের সিমুলিয়া মাদ্রাসার অন্যতম কর্মকর্তা ছিল সে। সেখানে জঙ্গি প্রশিক্ষণ দেওয়া হত। মাদ্রাসা থেকে অনতিদূরে সিমুলিয়া গ্রামে বুরহানের বাড়ি। মাদ্রাসাটি চালাত ইউসুফ। তার ডান হাত ছিল বুরহান। সিমুলিয়া থেকে প্রায় দেড় কিলোমিটার দূরে নিগনচটিতে অস্ত্র কারখানা তৈরির জমি কিনেছিল। ২০১৪ সালে খাগড়াগড় বিস্ফোরণের পর থেকেই গা ঢাকা দিয়েছিল বুরহান শেখ ও ইউসুফ। তারা মুর্শিদাবাদের মুকিমনগরে জেএমবি-র আর একটি প্রশিক্ষণ কেন্দ্রের সঙ্গে ‌যুক্ত ছিল। অবশেষে শিয়ালদহ থেকে ধরা পড়ল এই জামাত জঙ্গি। তাকে জেরা করে এরাজ্যে জেএমবি-র মডিউল সম্পর্কে জানা ‌যেতে পারে বলে মনে করছেন তদন্তকারীরা।